
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Υιοθέτηση των κατευθυντήριων γραμμών της 
Ευρωπαϊκής Αρχής Τραπεζών (ΕΑΤ) σχετικά με τη 
μεταφορά σημαντικού πιστωτικού κινδύνου ανα¬ 
φορικά με τα άρθρα 243 και 244 του Κανονισμού 
(ΕΕ) αριθ. 575/2013. 

2 Υιοθέτηση των κατευθυντήριων γραμμών της 
Ευρωπαϊκής Αρχής Τραπεζών της 19ης Ιουνίου 
2014 (ΕΒΑ/ΟΕ/2014/04) για εναρμονισμένους 
ορισμούς και πρότυπα που αφορούν σχέδια χρη¬ 
ματοδότησης πιστωτικών ιδρυμάτων δυνάμει της 
σύστασης Α4 του Ευρωπαϊκού Συμβουλίου Συ- 
στημικού Κινδύνου (Ε5ΒΒ/2012/2). 


ΑΠΟΦΑΣΕΙΣ 

Αριθμ. πράξης 113/3.2.2017 (1) 

Υιοθέτηση των κατευθυντήριων γραμμών της Ευ¬ 
ρωπαϊκής Αρχής Τραπεζών (ΕΑΤ) σχετικά με τη 
μεταφορά σημαντικού πιστωτικού κινδύνου ανα¬ 
φορικά με τα άρθρα 243 και 244 του Κανονισμού 
(ΕΕ) αριθ. 575/2013. 

ΤΡΑΠΕΖΑΤΗΣ ΕΛΛΑΔΟΣ 
Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55 Ατού καταστατικού της Τράπεζας της 
Ελλάδος (ΦΕΚΑ' 298/1927), 
β) τις διατάξεις του ν. 4261 /2014 «Πρόσβαση στη δρα¬ 
στηριότητα των πιστωτικών ιδρυμάτων και προληπτι¬ 
κή εποπτεία πιστωτικών ιδρυμάτων και επιχειρήσεων 
επενδύσεων (ενσωμάτωση της Οδηγίας 2013/36/ΕΕ), 
κατάργηση του ν. 3601/2007 και άλλες διατάξεις» (ΦΕΚ Α' 
107), και ιδίως το άρθρο 4 αυτού, 
γ) τον Κανονισμό (ΕΕ) αριθ. 1093/2010 του Ευρω¬ 
παϊκού Κοινοβουλίου και του Συμβουλίου της 24ης 
Νοεμβρίου 2010 σχετικά με τη σύσταση Ευρωπαϊκής 
Εποπτικής Αρχής (Ευρωπαϊκή Αρχή Τραπεζών), την 
τροποποίηση της απόφασης αριθ. 716/2009/ΕΚ και 
την κατάργηση της απόφασης 2009/78/ΕΚ της Επιτρο¬ 


πής, (ΕΕ Ε 331/12, 15.12.2010), όπως ισχύει, και ιδίως 
το άρθρο 16 αυτού, 

δ) τον Κανονισμό (ΕΕ) αριθ. 575/2013, σχετικά με 
τις απαιτήσεις προληπτικής εποπτείας για πιστωτικά 
ιδρύματα και επιχειρήσεις επενδύσεων και την τροπο¬ 
ποίηση του Κανονισμού (ΕΕ) αριθ. 648/2012 (ΕΕ Ε176/1, 
27.6.2013), και ιδίως τα άρθρα 243 και 244 αυτού, 

ε) τις από 7.7.2014 κατευθυντήριες γραμμές της Ευ¬ 
ρωπαϊκής Αρχής Τραπεζών (εφεξής ΕΑΤ) σχετικά με τη 
μεταφορά σημαντικού πιστωτικού κινδύνου αναφορι¬ 
κά με τα άρθρα 243 και 244 του Κανονισμού (ΕΕ) αριθ. 
575/2013 (ΕΒΑ/ΟΕ/2014/05), 

στ) ότι από τις διατάξεις της παρούσας πράξης δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζει: 

να καθορίσει τις γενικές απαιτήσεις που αφορούν τις 
πράξεις για τις οποίες δηλώνεται ότι συντρέχει μεταφο¬ 
ρά σημαντικού πιστωτικού κινδύνου σύμφωνα με τα 
άρθρα 243 ή 244 του Κανονισμού (ΕΕ) αριθ. 575/2013 
και να εξειδικεύσει τις απαιτήσεις για την επίτευξη της 
μεταφοράς σημαντικού πιστωτικού κινδύνου σε τρίτους 
σύμφωνα με την παράγραφο 4 του άρθρου 243 ή την 
παράγραφο 4 του άρθρου 244 του Κανονισμού (ΕΕ) αριθ. 
575/2013. 

I. Πεδίο εφαρμογής 

Οι διατάξεις της παρούσας πράξης εφαρμόζονται από 
πιστωτικά ιδρύματα με έδρα στην Ελλάδα που εμπίπτουν 
στην έννοια της «μεταβιβάζουσας οντότητας» όπως 
αυτή ορίζεται στην περίπτωση 13 της παραγράφου 1 
του άρθρου 4 του Κανονισμού (ΕΕ) αριθ. 575/2013 και 
που προβαίνουν σε τιτλοποιήσεις σύμφωνα με τα άρθρα 
243 και 244 του Κανονισμού (ΕΕ) αριθ. 575/2013. 

ΙΕ Γενικές απαιτήσεις 

1. Εφόσον τηρούνται οι προϋποθέσεις των περιπτώ¬ 
σεων α) ή β) της παραγράφου 2 του άρθρου 243 ή της 
παραγράφου 2 του άρθρου 244 του Κανονισμού (ΕΕ) 
αριθ. 575/2013, το μεταβιβάζον ίδρυμα: 

α) σε μια παραδοσιακή τιτλοποίηση, δύναται να μην 
συμπεριλαμβάνει τα αντίστοιχα τιτλοποιημένα ανοίγ¬ 
ματα στον υπολογισμό των σταθμισμένων ως προς τον 
κίνδυνο ποσών και, κατά περίπτωση, των ποσών αναμε¬ 
νόμενης ζημίας, και 

β) σε μια σύνθετη τιτλοποίηση, δύναται να υπολογίζει 
τα σταθμισμένα ως προς τον κίνδυνο ποσά και, κατά 

περίπτωση, τα ποσά αναμενόμενης ζημίας για τα τιτ- 
λοποιημένα ανοίγματα, σύμφωνα με το άρθρο 249 του 
Κανονισμού (ΕΕ) αριθ. 575/2013, 

εκτός εάν η Τράπεζα της Ελλάδος με απόφασή της 
κρίνει, κατά περίπτωση, ότι δεν έχει μεταφερθεί σημα¬ 
ντικός πιστωτικός κίνδυνος σε τρίτους ή ότι δεν τηρείται 
οποιαδήποτε από τις προϋποθέσεις που προβλέπονται 
στην παράγραφο 5 του άρθρου 243 ή την παράγραφο 
5 του άρθρου 244 του Κανονισμού (ΕΕ) αριθ. 575/2013 
στις ως άνω αναφερόμενες τιτλοποιήσεις. 

2. Τα μεταβιβάζοντα ιδρύματα τηρούν αδιάλειπτα 
τις προβλεπόμενες από την κείμενη νομοθεσία προϋ¬ 
ποθέσεις για την επίτευξη της μεταφοράς σημαντικού 
πιστωτικού κινδύνου σε τρίτους. 

3. Τα μεταβιβάζοντα ιδρύματα αξιολογούν αφενός την 
αξιοπιστία των εξωτερικών πιστοληπτικών αξιολογή¬ 
σεων όσον αφορά τις αναλύσεις πράξεων για τις οποίες 
θεωρούν ότι συντρέχει μεταφορά σημαντικού πιστωτι¬ 
κού κινδύνου, και αφετέρου τη σχέση μεταξύ τέτοιων 
εξωτερικών και εσωτερικών πιστοληπτικών αξιολογή¬ 
σεων. 

III. Γενικές απαιτήσεις για τις πράξεις για τις οποίες δη¬ 
λώνεται ότι συντρέχει μεταφορά σημαντικού πιστωτικού 
κινδύνου σύμφωνα με τα άρθρα 243 ή 244 του Κανονι¬ 
σμού (ΕΕ) αριθ. 575/2013 

Α. Υποχρέωση υποβολής στοιχείων στηνΤράπεζα της 
Ελλάδος 

Ι.Τα μεταβιβάζοντα ιδρύματα παρέχουν στην Τρά¬ 
πεζα της Ελλάδος όλα τα στοιχεία των τιτλοποιήσεων 
που απαιτούνται για την τεκμηρίωση της μεταφοράς 
σημαντικού πιστωτικού κινδύνου προκειμένου η Τ ράπε¬ 
ζα της Ελλάδος να αξιολογεί τη μεταφορά σημαντικού 
πιστωτικού κινδύνου σε τρίτους. 

2. Τα μεταβιβάζοντα ιδρύματα κατ' ελάχιστον γνω¬ 
στοποιούν στην Τράπεζα της Ελλάδος οιαδήποτε τιτ- 
λοποίηση για την οποία προτίθενται να τεκμηριώσουν 
μεταφορά σημαντικού πιστωτικού κινδύνου και η οποία 
δεν διαθέτει παρόμοια διάρθρωση ούτε σύνθεση χαρ¬ 
τοφυλακίου με τυχόν προγενέστερες συναλλαγές που 
έχει γνωστοποιήσει το ίδρυμα. 

Β. Διακυβέρνηση και πολιτικές σχετικά με τις αξιολογή¬ 
σεις μεταφοράς σημαντικού πιστωτικού κινδύνου 

1. Τα μεταβιβάζοντα ιδρύματα θεσπίζουν κι εφαρ¬ 
μόζουν πολιτική διακυβέρνησης για την αξιολόγηση 
των πράξεων τιτλοποιήσεων για τις οποίες δηλώνε¬ 
ται ότι συντρέχει μεταφορά σημαντικού πιστωτικού 
κινδύνου. Στην εν λόγω πολιτική περιλαμβάνονται 
διαδικασίες σχετικές με τη συμμετοχή επιτροπών, οι¬ 
αδήποτε εσωτερική διαδικασία έγκρισης, αποδείξεις 
για την προσήκουσα συμμετοχή των ενδιαφερομένων 
μερών, καθώς και κατάλληλη και ελέγξιμη ανίχνευση 
της τεκμηρίωσης. 

2. Τα μεταβιβάζοντα ιδρύματα διαθέτουν κατάλληλα 
συστήματα και συστήματα ελέγχου για τη μεταφορά 
σημαντικού πιστωτικού κινδύνου μέσω τιτλοποίησης, 
περιλαμβανομένηςτης συνεχούς παρακολούθησηςτων 
απαιτήσεων για τη μεταφορά σημαντικού πιστωτικού 
κινδύνου, τουλάχιστον σε τριμηνιαία βάση, κατά τη λη- 
κτότητα των συναφών συναλλαγών. 


3.Τα μεταβιβάζοντα ιδρύματα θεσπίζουν και εφαρμό¬ 
ζουν πολιτικές και μεθοδολογίες οι οποίες διασφαλίζουν 
τη συνεχή συμμόρφωση προς τις απαιτήσεις που προ- 
βλέπονται στα άρθρα 243 και 244 του Κανονισμού (ΕΕ) 
αριθ. 575/2013 για τη μεταφορά σημαντικού πιστωτικού 
κινδύνου. 

IV. Ειδικές απαιτήσεις για την επίτευξη της μεταφοράς 
σημαντικού πιστωτικού κινδύνου σε τρίτους σύμφωνα 
με την παράγραφο 4 του άρθρου 243 ή την παράγραφο 
4 του άρθρου 244 του Κανονισμού (ΕΕ) αριθ. 575/2013 

Α. Διαχείριση κινδύνων και αυτοαξιολόγηση 

Ι.Τα μεταβιβάζοντα ιδρύματα θεσπίζουν πολιτικές 
και μεθοδολογίες προκειμένου να διασφαλίζουν ότι η 
δυνητική μείωση των απαιτήσεων ιδίων κεφαλαίων που 
επιτυγχάνεται από τα μεταβιβάζοντα ιδρύματα μέσω 
τιτλοποιήσεων δικαιολογείται από ανάλογη μεταφορά 
πιστωτικού κινδύνου σε τρίτους. 

2. Οι πολιτικές μεταφοράς πιστωτικού κινδύνου των 
μεταβιβαζόντων ιδρυμάτων αποτελούν μέρος των 
ευρύτερων στρατηγικών τους για την κατανομή των 
κεφαλαίων τους. Συγκεκριμένα, οι πολιτικές των μετα- 
βιβαζόντων ιδρυμάτων σχετικά με τη μεταφορά πιστω¬ 
τικού κινδύνου και τη μεταφορά σημαντικού πιστωτικού 
κινδύνου σε τρίτους διασαφηνίζουν τον τρόπο με τον 
οποίο οι πρά-ξεις για τις οποίες δηλώνεται ότι συντρέχει 
μεταφορά σημαντικού πιστωτικού κινδύνου εναρμονί¬ 
ζονται με τη συνολική στρατηγική διαχείρισης κινδύνων 
και την εσωτερική κατανομή των κεφαλαίων των μετα- 
βιβαζόντων ιδρυμάτων. 

3. Τα μεταβιβάζοντα ιδρύματα διενεργούν αξιολόγη¬ 
ση των κινδύνων που ενέχονται σε οιαδήποτε δυνητική 
συναλλαγή για την οποία δηλώνεται ότι συντρέχει με¬ 
ταφορά σημαντικού πιστωτικού κινδύνου, στην οποία 
περιλαμβάνονται η αξιολόγηση του κινδύνου των υπο¬ 
κείμενων στοιχείων ενεργητικού, η αξιολόγηση της δι¬ 
άρθρωσης της ίδιας της τιτλοποίησης, λαμβανομένου 
υπόψη του πιστωτικού κινδύνου των τμημάτων, και 
άλλοι συναφείς παράγοντες οι οποίοι επηρεάζουν την 
ουσία της μεταφοράς πιστωτικού κινδύνου. 

4. Κατά τη διενέργεια της αξιολόγησης μεταφοράς ση¬ 
μαντικού πιστωτικού κινδύνου, τα μεταβιβάζοντα ιδρύ¬ 
ματα λαμβάνουν υπόψη κατά πόσον η πιθανή μείωση 
των απαιτήσεων ίδιων κεφαλαίων ευθυγραμμίζεται προς 
τη μεταφορά πιστωτικού κινδύνου που έχει επιτευχθεί, 
λόγου χάρη συγκρίνοντας τις επιπτώσεις της τιτλοποίη- 
σης στο οικονομικό κεφάλαιο και στις απαιτήσεις ίδιων 
κεφαλαίων των μεταβιβαζόντων ιδρυμάτων. 

5. Τα μεταβιβάζοντα ιδρύματα αναλύουν κατά πόσον 
δύνανται να καλύψουν συντηρητικά τα τέλη που κατα¬ 
βάλλονται στο πλαίσιο των συναφών συναλλαγών, δε¬ 
δομένων των κερδών, του κεφαλαίου και της συνολικής 
οικονομικής τους κατάστασης. 

Β. Λοιπές απαιτήσεις 

Ι.Τα μεταβιβάζοντα ιδρύματα θεσπίζουν και εφαρ¬ 
μόζουν κατάλληλες μεθόδους και διαδικασίες για την 
αξιολόγηση και την τεκμηρίωση της μεταφοράς σημα¬ 
ντικού πιστωτικού κινδύνου. 

2. Κατά τη διενέργεια αξιολόγησης μεταφοράς σημα¬ 
ντικού πιστωτικού κινδύνου, τα μεταβιβάζοντα ιδρύματα 

αξιολογούν τις αναμενόμενες ζημίες και τις μη αναμενό¬ 
μενες ζημίες των τιτλοποιημένων στοιχείων ενεργητικού 
κατά τη διάρκεια ληκτότητας της συναλλαγής. 

3. Τα μεταβιβάζοντα ιδρύματα εξετάζουν τη δομή της συ¬ 
ναλλαγής και τα διαρθρωτικά χαρακτηριστικά της τιτλοποίη- 
σης, π.χ. εάν η συναλλαγή είναι σε μετρητά ή σύνθετη, τυχόν 
αντισταθμιστικές τεχνικές ή αναντιστοιχίες ληκτότητας. 

4. Προκειμένου να εντοπίζουν παράγοντες ικανούς να 
υπονομεύσουν τη μεταφορά πιστωτικού κινδύνου και 
τη μεταφορά σημαντικού πιστωτικού κινδύνου σε τρί¬ 
τους, τα μεταβιβάζοντα ιδρύματα αξιολογούν τον βαθμό 
μείωσης ή της μεταφοράς του πιστωτικού κινδύνου για 
μια συναλλαγή λαμβάνοντας υπόψη, μεταξύ άλλων, στο 
βαθμό που έχουν εφαρμογή: 

α. τη σύγκριση της τρέχουσας αξίας των τελών (ρΐΈΐηώ) 
και άλλων δαπανών που δεν έχουν ακόμη αναγνωριστεί 
στα ίδια κεφάλαια και σχετίζονται με ζημίες των καλυ¬ 
πτόμενων ανοιγμάτων σε διάφορα σενάρια προσομοί¬ 
ωσης ακραίων καταστάσεων, 
β. την τιμολόγηση της συναλλαγής σε σχέση με τις 
τιμές της αγοράς, δεόντως λαμβανομένων υπόψη των 
πληρωμών για τέλη (ρι-θίτιίθ), 
γ. τον χρόνο των πληρωμών στο πλαίσιο της συναλλα¬ 
γής, περιλαμβανομένων δυνητικών διαφορών ως προς 
το χρονοδιάγραμμα μεταξύ αφενός των προβλέψεων για 
τα καλυπτόμενα ανοίγματα και των μειώσεων της αξίας 
αυτών από τα μεταβιβάζοντα ιδρύματα και αφετέρου 
των πληρωμών από τον πωλητή της προστασίας, 
δ. την επανεξέταση των ισχυουσών ημερομηνιών για 
τα δικαιώματα αγοράς ώστε να αξιολογείται η πιθανή 
διάρκεια της πιστωτικής προστασίας που έχει ληφθεί 
σε σχέση με το δυνητικό χρονοδιάγραμμα μελλοντικών 
ζημιών επί των καλυπτόμενων ανοιγμάτων, 
ε. την αξιολόγηση του πιστωτικού κινδύνου του αντι¬ 
συμβαλλομένου, και πιο συγκεκριμένα την ανάλυση του 
κατά πόσον ορισμένες συνθήκες μπορούν να ενισχύ- 
σουν την εμπιστοσύνη των μεταβιβαζόντων ιδρυμάτων 
στον αντισυμβαλλόμενο που παρέχει πιστωτική προ¬ 
στασία τη στιγμή που μειώνεται η ικανότητα του αντι¬ 
συμβαλλομένου να ικανοποιήσει τις υποχρεώσεις του, 
στ. τη φύση της σύνδεσης μεταξύ των διαφορετικών 
οντοτήτων που ενέχονται στη συναλλαγή (μεταβιβάζων, 
διοργανωτής (βη'βηςβί'), επενδυτές, πωλητής προστα¬ 
σίας κ.λπ.), 

ζ. την ύπαρξη έμμεσων μορφών πιστωτικής ενίσχυσης, 
η. το μέγεθος των τμημάτων ενδιάμεσης και ελάσσο- 
νος εξοφλητικής προτεραιότητας σε σχέση με το προφίλ 
πιστωτικού κινδύνου των υποκείμενων ανοιγμάτων, και 
θ. την αξιολόγηση του πιστωτικού κινδύνου των 
υποκείμενων στοιχείων ενεργητικού. Τούτο μπορεί να 
επιτευχθεί με την εφαρμογή συνθηκών ακραίων κατα¬ 
στάσεων στα υποκείμενα στοιχεία του ενεργητικού, με 
αξιολόγηση του προφίλ πληρωμών του ανοίγματος προς 
τον πιστωτικό κίνδυνο των υποκείμενων στοιχείων, με 
αξιολόγηση των βασικών παραγόντων πιστωτικού κιν¬ 
δύνου (ήτοι ΕΟϋ, ΡΩ, ΕΑΩ κ.λπ.). 

V. Τελικές διατάξεις 

1. Οι διατάξειςτης παρούσας ισχύουν από την ημερομη¬ 
νία δημοσίευσής της στην Εφημερίδα της Κυβερνήσεως. 


2. Εξουσιοδοτείται η Διεύθυνση Εποπτείας Πιστω¬ 
τικού Συστήματος της Τράπεζας της Ελλάδος να πα¬ 
ρέχει διευκρινίσεις και οδηγίες για την εφαρμογή της 
παρούσας. 

Η πράξη αυτή να δημοσιευθεί στην Εφημερίδα της 
Κυβερνήσεως και να αναρτηθεί στον ιστότοπο της Τρά¬ 
πεζας της Ελλάδος. 

Ο Διοικητής 

ΙΩΑΝΝΗΣ ΣΤΟΥΡΝΑΡΑΣ 


Αριθμ. πράξης 114/03.02.2017 (2) 

Υιοθέτηση των κατευθυντήριων γραμμών της 
Ευρωπαϊκής Αρχής Τραπεζών της 19ης Ιουνίου 
2014 (ΕΒΑ/Οί/2014/04) για εναρμονισμένους 
ορισμούς και πρότυπα που αφορούν σχέδια 
χρηματοδότησης πιστωτικών ιδρυμάτων δυνά¬ 
μει της σύστασης Α4 του Ευρωπαϊκού Συμβου¬ 
λίου Συστημικού Κινδύνου (Ε5ΡΒ/2012/2). 

ΤΡΑΠΕΖΑΤΗΣ ΕΛΛΑΔΟΣ 
Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55 Α καταστατικού της Τράπεζας της Ελ¬ 
λάδος, όπως ισχύει, 

β) τον ν. 4261/2014 «Πρόσβαση στη δραστηριότητα 
των πιστωτικών ιδρυμάτων και προληπτική εποπτεία 
πιστωτικών ιδρυμάτων και επιχειρήσεων επενδύσεων 
(ενσωμάτωση της Οδηγίας 2016/36/ΕΕ), κατάργηση 
του ν. 3601/2007 και άλλες διατάξεις» (ΦΕΚ Α' 107), 
όπως ισχύει, και ιδίως τις διατάξεις των άρθρων 4 και 
78 αυτού, 

γ) τις συστάσεις του Ευρωπαϊκού Συμβουλίου Συ- 
στημικού Κινδύνου της 20ης Δεκεμβρίου 2012 (ΕΣΣΚ/ 
2012/2) σχετικά με τη χρηματοδότηση των πιστωτικών 
ιδρυμάτων και ιδίως τη σύσταση Α για την παρακο¬ 
λούθηση και αξιολόγηση από τις εποπτικές αρχές των 
κινδύνων χρηματοδότησης και της διαχείρισης των 
κινδύνων αυτών, 

δ) τον Κανονισμό (ΕΕ) αριθ. 1093/2010 του Ευρω¬ 
παϊκού Κοινοβουλίου και του Συμβουλίου της 24ης 
Νοεμβρίου 2010 σχετικά με τη σύσταση Ευρωπαϊκής 
Εποπτικής Αρχής (Ευρωπαϊκή Αρχή Τραπεζών), την 
τροποποίηση της απόφασης αριθ. 716/2009/ΕΚ και την 
κατάργηση της απόφασης 2009/78/ΕΚτης Επιτροπής, ΕΕ 
Ε 331 (15.12.2010) 12, όπως ισχύει, και ιδίως το άρθρο 
16 αυτού, 

ε) τον εκτελεστικό Κανονισμό (ΕΕ) αριθ. 680/2014 της 
Επιτροπής της 16ης Απριλίου 2014 για τη θέσπιση εκτε¬ 
λεστικών τεχνικών προτύπων όσον αφορά την υποβολή 
εποπτικών αναφορών από τα ιδρύματα σύμφωνα με τον 
Κανονισμό (ΕΕ) 575/2013 του Ευρωπαϊκού Κοινοβουλίου 
και του Συμβουλίου, 

στ) τις κατευθυντήριες γραμμέςτης Ευρωπαϊκής Αρχής 
Τραπεζών της 19ης Ιουνίου 2014 (ΕΒΑ/ΟΚ/2014/04) για 
εναρμονισμένους ορισμούς και πρότυπα που αφορούν 
σχέδια χρηματοδότησης πιστωτικών ιδρυμάτων δυνάμει 

της σύστασης Α4 του Ευρωπαϊκού Συμβουλίου Συστη- 
μικού Κινδύνου (Ε5ΚΒ/2012/2), 
ζ) την σκοπιμότητα εναρμόνισης των προτύπων και 
ορισμών που ακολουθούνται από τα πιστωτικά ιδρύματα 
για την ανάπτυξη σχεδίων χρηματοδότησης, 
η) ότι από τις διατάξεις της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζει: 

να υιοθετήσει τις κατευθυντήριες γραμμές της Ευ¬ 
ρωπαϊκής Αρχής Τραπεζών της 19ης Ιουνίου 2014 
(ΕΒΑ/01/2014/04) για εναρμονισμένους ορισμούς 
και πρότυπα που αφορούν σχέδια χρηματοδότησης 
πιστωτικών ιδρυμάτων δυνάμει της σύστασης Α4 
του Ευρωπαϊκού Συμβουλίου Συστημικού Κινδύνου 
(Ε5ΒΒ/2012/2). 

Με την παρούσα καθορίζονται τα εναρμονισμένα 
πρότυπα και οι ορισμοί που ακολουθούν τα πιστωτικά 
ιδρύματα που έχουν έδρα στην Ελλάδα (εφεξής «πιστω¬ 
τικά ιδρύματα»), για την ανάπτυξη του σχεδίου χρηματο¬ 
δότησης τους που υποβάλλουν ετησίως στην Τράπεζα 
της Ελλάδος. 


Α. Απαιτήσεις για την υποβολή σχεδίων χρηματοδότησης 

1. Τα πιστωτικά ιδρύματα υποβάλλουν ετησίως στην 
Τράπεζα της Ελλάδος σχέδιο χρηματοδότησης σύμφωνα 
με τα πρότυπα και τους ορισμούς του Παραρτήματος I 
της παρούσας. 

2. Τα πιστωτικά ιδρύματα υποβάλλουν το σχέδιο χρη¬ 
ματοδότησης τους έως τις 31 Μαρτίου εκάστου έτους 
με ημερομηνία αναφοράς την 31 Δεκεμβρίου του προ¬ 
ηγούμενου έτους. 

3. Το σχέδιο χρηματοδότησης υποβάλλεται από τα 
πιστωτικά ιδρύματα σε ενοποιημένη βάση ή σε ατομική 
βάση σε περίπτωση που αυτά δεν ανήκουν σε όμιλο. 

Β. Λοιπές διατάξεις 

1. Από την έναρξη ισχύος της παρούσας καταργεί- 
ται η παράγραφος 2 του Κεφαλαίου Β της ΠΔ/ΤΕ 2614/ 
07.04.2009. 

2. Το Παράρτημα I αποτελεί αναπόσπαστο τμήμα της 
παρούσας. 

3. Εξουσιοδοτείται η Διεύθυνση Εποπτείας Πιστωτικού 
ΣυστήματοςτηςΤράπεζαςτης Ελλάδος να παρέχει οδη¬ 
γίες και διευκρινίσεις για την εφαρμογή της παρούσας. 




Παράρτημα I. Πρότυπα και ορισμοί σχεδίου χρηματοδότησης 

Ενότητα 3 

Κατάλογος 1 - Περίμετρος ενοποίησης (Ρ 03.00) 


Γραμμή 010 
Γραμμή 020 
Γραμμή 030 


Οντότητα 

Αναγνωριστικός κωδικός νομικού 
προσώπου για οντότητα η οποία 
περιλαμβάνεται στην περίμετρο 
ενοποίησης 

Κωδικός οντότητας 

Οντότητα 1 



Οντότητα 2 



Οντότητα 3 










Παραπομπή σε ορισμούς 

(ΐ) 


ΡΙΝΚΕΡ Ρ40 01 στήλη 010: 
Αναγνωριστικός κωδικός νομικού 
προσώπου για τις οντότητες οι οποίες 
περιλαμβάνονται στο χρηματοδοπκό 
πεδίο εφαρμογής της ενοποίησης. 


ΡΙΝΚΕΡΡ 40.01. στήλη 
020 


Η πράξη αυτή να δημοσιευθεί στην Εφημερίδα της Κυβερνήσεως και να αναρτηθεί στον ιστότοπο τηςΤράπεζας 
της Ελλάδος. 

Ο Διοικητής 

ΙΩΑΝΝΗΣ ΣΤΟΥΡΝΑΡΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/£ί)τη35ί6Τ.θ1(4>6ί.ατ 























